I hjertet af Aalborg arbejdes der lige nu på en løsning på fremtidens trafikproblemer Hos ATS har man udviklet en teknologi, der gør trafikken på vejene mere flydende. - Vi bruger en teknik der hedder deep inforcement learning, til at tage nogle radardata og så konverterer det til bedre strategier for, hvordan man optimerer trafiklys. Sådan helt kort, siger Andreas Berre Eriksen, der er administrerende direktør i ATS. Den teknologi ATS har udviklet, sørger for at de grønne lys i lyskrydsene fordeles bedre, og på den måde glider trafikken nemmere. For eksempel kunne teknologien bruges på Ny Nibevej syd for Aalborg, for at gøre køerne i morgentrafikken kortere. Hele projektet startede som en Ph.d.-afhandling og i dag er ATS en af de førende på deres felt. - Jamen det fede ved at lave sådan et projekt her er, at man får lov til at tage noget cutting-edge teknologi og så faktisk få det ud og skabe en forskel i den virkelige verden. Det er rigtig fedt, siger Andreas Berre Eriksen. Fremtiden ser lys ud for den nye aalborgensiske virksomhed. Allerede nu har flere danske kommuner og byer i både Indien og Kina udvist interesse for ATS' produkt. Dog går der nok lidt tid, før den nordjyske løsning bliver brugt i alle lyskryds. - Det begynder at rulle nu her. Så jeg vil i virkeligheden sige at det er fordi vi er meget tidligt på en eksponentiel vækstkurve, slutter Andreas Berre Eriksen. Andreas Eriksen har deltaget i TV2 Nord-programmet 'Kloge Nordjyske Penge':

Opsummering:
Det aalborgensiske firma Advanced Traffic Systems, eller ATS, har som det første firma i verden en løsning på mange trafikale problemer, fordi de ved hjælp af data og kunstig intelligens kan overvåge lyskryds og fordele kapaciteten efter trafiksituationen.